Poziv za učešće u grupnoj superviziji

Poštovane kolege,

Želimo da Vas inforimišemo da se supervizija, po principima razvojno-integrativnog modela, sprovodi u Zavodu za socijalnu i dječju zaštitu tri godine. Ovaj oblik eksterne supervizijske podrške sprovodi se kroz rad u manjim grupama, a namijenjena je stručnim radnicima i stručnim saradnicima u centrima za socijalni rad i kod pružaoca usluga, koji neposredno rade sa korisnicima, bez obzira na radno iskustvo. Supervizija primarno služi razvoju pojedinca i organizacije iz koje dolazi. Ona unaprijeđuje ponašanje ljudi u njihovim profesionalnim ulogama, uzimajući u obzir lični, organizacijski i društveni aspekt.

Supervizija nudi:

* Pojašnjavanje profesionalnih zadataka, funkcija i uloga;
* Razumijevanje složenih profesionalnih pitanja;
* Podršku u teškim i izazovnim profesionalnim situacijama;
* Kreativna rješenja;
* Otkrivanje i proširivanje ličnih resursa;
* Stvaranje mosta između teorije i prakse;
* Otvorenost prema različitim vrijednostima i preispitivanje vlastitih stavova;
* Prevenciju nasilja na radnom mjestu i sagorijevanja na poslu.

**Početkom 2024. godine započeće četvrti ciklus** ovakvog oblika grupnog rada te Vas pozivamo da se prijavite i uključite u ovaj vid stručne podrške. Formiraćemo **nekoliko grupa za rad uživo** od kojih će se neke održavati u prostorijama Zavoda za socijalnu i dječju zaštitu, a dvije grupe će se organizovati van Podgorice, kako bi izašli u susret većem broju stručnih radnika. Tako će jedna grupa biti organizovana na sjeveru Crne Gore u Beranama i jedna na jugu Crne Gore, u Dječijem domu Mladost u Bijeloj. Takođe, planirano je organizovanje **2 grupe za rad preko zoom platforme**, za one zaposlene kojima više odgovara ovakav oblik rada.

Svi stručni radnici i stručni saradnici koji su zainteresovani za ovakav vid stručne podrške, mogu da se prijave na mejl natasa.gospic@zsdz.gov.me

Nepohodno je da prijava sadrži:

* Ime i prezime, profesija/stručno zvanje;
* Institucija/ustanova iz koje dolazite;
* Koje poslove obavljate i godine radnog iskustva;
* Da li ste do sada bili uključeni u neki oblik supervizje;
* Za koji oblik rada ste zaniteresovani, za rad u živo, ili online preko zoom platforme;
* Vaši kontkat podaci (viber/whatsapp broj i e-mail)
* Ime i prezime direktora/rukovodioca institucije iz koje dolazite, kao i njegov/njen kontakt (broj telefona/e-mail)

Ukoliko se iz jedne institucije/ustanove prijavi veći broj zaposlenih, naša je uloga da sa Vašim direktorom/rukovodiocem iskomuniciramo da li je moguće da svi zainteresovani učestvuju u grupnoj superviziji, kako se ne bi remetio proces rada.

Rok za prijavu je do 12. februara 2024. god.

Sva pojašnjena možete dobiti na +382 67 242 240, ili na +382 67 534 095

Radujemo se našoj budućoj saradnji!